Chrám Ochrany Bohorodičky (Korejovce)

Chrám Ochrany Bohorodičky je gréckokatolícka cerkev v obci Korejovce. História Chrám bol postavený v roku 1761. Od roku 1968 je národnou kultúrnou pamiatkou Slovenskej republiky. Opis Chrám tvorí trojpriestorová drevená stavba na plytkom kamennom základe. Veža chrámu vystupuje z hmoty sakrálneho objektu a tvorí podvežie v ktorom je malá vstupná predsieň. Veža, stanová strecha nad loďou a sedlová strecha nad svätyňou sú zakončené šindľovými cibuľkami s kovanými železnými krížmi. Objekt je v exteriéri chránený pred poveternostnými vplyvmi vertikálne kladenými smrekovými doskami s lištami. Strecha je pokrytá šindľom. V interiéri je nekompletný ikonostas z ktorého sa zachovali sa len fragmenty. Pochádza z druhej polovice 18. storočia. Pred objektom je drevená zvonica s tromi zvonmi. Na jednom zvone z roku 1769 je nápis s reliéfom svätej Rodiny. Druhý zvon z roku 1771 má nápis a reliéf s dekórom kríža, pod ním Panna Mária Sedembolestná a svätá Trojica. Tretí je z roku 1835 a je zdobený dekórom dubových listov a nápisom. Referencie Literatúra "KOREJOVCE, Gréckokatolícky chrám Ochrany Presvätej Bohorodičky z roku 1764, NKP." In: Drevené gréckokatolícke chrámy na východnom Slovensku : Svidník a okolie. Prešov : PETRA n.o., 2007, s. 40-49. ISBN 978-80-8099-010-7 Syrový, B.: Architektura. Oborové endyklopedie SNTL., SNTL, Praha 1973. Herout, Jaroslav: Slabikář návštěvníků památek, Naše vojsko, 1980. Baleka, Jan: Výtvarné umění malířství/sochřství/grafika. Výkladový slovník academia. Praha 1997. Dudáš M. a kol.: Drevené kostoly. Edícia Kultúrne Krásy Slovenska. Vyd. Dajama, Bratislava, 2007 (ISBN 80-89226-14-0) Dejiny ruského umenia : od začiatkov po súčasnosť. Preklad Elena Chmelová. 1. vyd. Bratislava : Pallas, 1977. 400 s. S. 83. Externé odkazy Korejovce, Gréckokatolícky drevený chrám Ochrany Presvätej Bohorodičky, 1764, NKP Archivované 2010-04-23 na Wayback Machine Iné projekty Commons ponúka multimediálne súbory na tému Chrám Ochrany Bohorodičky (Korejovce)